КъБР-м и Парламентым и УнафэщI Егоровэ Татьянэ: Дэтхэнэ зы цIыхуми Iэ зэриIэтым зэи хуэмыдэжу иджыпсту мыхьэнэшхуэ иIэщ
Бэрбэч Хь. М. и цIэр зезыхьэ къэрал университетым къыщызэIуаха хэхыпIэ участкэ №47-м КъБР-м и Парламентым и УнафэщI Егоровэ Татьянэ и щхьэгъусэмрэ и къуэ-рылъхумрэ щIыгъуу щIыхьащ фокIадэм и 18-м сыхьэт 11-м.
Адрей хэхакIуэхэм яхуэдэу, спикерым къратащ УФ-м и Федеральнэ Зэхуэсым и Къэрал Думэм хэ-хынымкIэ бюллетену тIу, къалэм щIыпIэ унафэр зегъэкIуэнымкIэ и сове-тым хэхынымкIэ зы бюллетень. Ахэр ашыкым щридзэм Егоровэ Татьянэ зыдигъэIэпыкъуащ и къуэ-рылъху цIыкIу Софие. «Граждан жэуаплыныгъэм дэтхэнэри хуэгъэсэн хуейщ щыцIыкIум щегъэ-жьауэ», — жиIащ абы.
Парламентым и УнафэщIым адэкIэ къыхи-гъэщхьэхукIащ: «Ди къэралым и дежкIэ нобэрей махуэм мыхьэнэшхуэ иIэщ, сыту жыпIэмэ Iэ Iэтыныр дэтхэнэ зы цIыхум и дежкIи къэрал политикэр убзыхуным хэтынымкIэ Iэмал нэхъыщхьэщ. Абы къыдэкIуэу дэтхэнэ зыми и жыджэрагъым, абы Iэ зэриIэтым елъытащ къэралым, щIыналъэм, къалэм, районым я къэкIуэнур зыхуэдэу щытынур.
Иджырей хэхыныгъэм зыщыхуагъэхьэзырым Iэмал псори къызэрагъэпэщащ цIыхухэм зэрафIэтэмэмым хуэдэу Iэ яIэтын, партхэм, кандидатхэм я программэхэр зрагъэпщэн икIи нэхъ яфIэкъабылыр къыхахын папщIэ.
Ди къэралыр зэман мытыншым щит мы лъэхъэ-нэм дэтхэнэ зыми Iэ зэриIэтым куэд елъытащ. Апхуэдэ къалэныр цIыхум къыщримыдзэм, хэхыныгъэм щыхэмытым и деж абы гудзакъэшхуэ хэмылъу, и унагъуэр, республикэр зэрыпсэунур, илъэс гъунэгъухэм къриубыдэу къэралым зэрызиужьынур къримыдзэу аращ».
КъБР-м и Парламентым и спикерым зэрыжиIамкIэ, сыт хуэдэ хэхыныгъэхэми ди республикэм жыджэрагъышхуэ къыщегъэлъагъуэ, ди цIыхухэм адэкIэ къэхъунухэр къафIэмыIуэхуу щыткъым.
— Сыт щыгъуи хуэдэу, ди цIыхухэм политикэ жыджэрагъышхуэ къагъэлъэгъуэну, хэхыпIэ участкэхэм къекIуэлIэну икIи езыхэм, абыхэм я унагъуэхэмрэ я Iыхьлыхэмрэ, зэрыщыту къэралым зэрахуэфэщэнкIэ Iэ яIэтыну сыщогугъ,- къыщIигъужащ абы.
КъБР-м и Парламентым и пресс-IуэхущIапIэ.
